《野有梅思君子也君子在野感物而托兴焉》
元代·周巽

野有梅，山有璞。岁将晏兮，微霰初落。我思美人，如玉追琢。

山有璞，野有梅。岁云暮矣，飞雪皑皑。美人既见，我心孔谐。

吁嗟美人兮，赠我以琼英。酬以佩玦，聊结中情。愿守贞白，毋渝初盟。

作者简介：吉安人，字巽亨，号巽泉。尝参预平定道、贺二县瑶人起事，授永明簿。有《性情集》。